પીડિતા કથિત રીતે મોડલિંગ કરી રહી હોવાનું પોલીસે જણાવ્યું છે. પોલીસે તેને છોડાવવા ઘણા પ્રયાસો કર્યો હતા, તે દરમિયાન યુવતીને બંધક બનાવનારા યુવકે પોલીસને વચ્ચે ન આવવાની ધમકી પણ આપી હતી. પોલીસના જણાવ્યા મુજબ, યુવક કહે છે કે, તે આ યુવતીને પ્રેમ કરે છે અને તેની સાથે લગ્ન કરવા માગે છે. આરોપી યુવકે એક સ્ટેમ્પ પેપર અને મોબાઇલ ચાર્જર માગ્યું હતું, પરંતુ જ્યારે પોલીસે દખલ દેવાની કોશિશ કરી તો તેણે ધમકી આપી હતી. આ દરમિયાન પોલીસે જોયું તો યુવતી લોહીથી લથપથ હતી.